נמל התעופה הבין-לאומי דאלאס/פורט וורת'

נמל התעופה הבין־לאומי דאלאס פורט וורת' (באנגלית: Dallas/Fort Worth International Airport, קוד IATA: DFW; קוד ICAO: KDFW) הוא נמל תעופה בין־לאומי הממוקם בין הערים דאלאס ופורט וורת' שבטקסס. בשנת 2015 טסו דרכו 64,072,468 נוסעים, העשירי מבין נמלי התעופה בעולם והמריאו ונחתו ממנו 681,261 כלי טיס, הרביעי בעולם. מן הנמל יוצאות טיסות ל-249 יעדים בעולם ובארצות הברית (נכון לאפריל 2019). הנמל משמש כבסיסה של חברת אמריקן איירליינס ומהווה למעשה אירוטרופוליס, עם מיקוד משלו, מערכת בריאות ומשפט, ועוד.

הנמל הוקם ב-1969, לאחר מחלוקת ארוכת שנים בין שתי הערים על מיקומו ובשנת 1973 נחנך הנמל בנחיתת מטוס הקונקורד. כיום בנמל יש חמישה טרמינלים בסך כולל של 161 שערים. הנמל תוכנן כך שיוכל להתרחב, עד ל-260 שערים, אם כי אין תכנון בטווח הנראה לעין להרחבה כזו. בנמל מסיעון בשם סקיילינק, הגדול מסוגו בעולם.

תנועת נוסעים

מטען
בשנת 2009 578,906 טונות של מטען עברו בנמל, כשהוא נמל התעופה ה-29 בגודל נפח המטען בעולם. על פי סקר שנערך, זכה הנמל בתואר "נמל התעופה למטען הטוב בעולם", לפני נמל התעופה הבין־לאומי של פרנקפורט.

ראו גם
 נמל התעופה דאלאס לאב

קישורים חיצוניים
 
 

  מדיה וקבצים בנושא נמל התעופה הבינלאומי דאלאס פורט וורת' באתר Airliners.net

הערות שוליים

ערכים שבהם תבנית בריטניקה אינה מתאימה
דאלאס
דאלאס
דאלאס פורט וורת'
דאלאס